**Beretning 2023.**

**I onsdag var Susanne og jeg på besøg på Kamstrups fabrikker i Stilling. Kamstrup producerer bl.a. vandmålere. Samme sted så vi også fabrikkerne Silhorko, Thvilum og Blue Control. Alle 4 virksomheder har tekniske løsninger til vandværker. Vi var på baggrund af den viden, vi fik enige om, at vi har et lille velfungerende vandværk. Problemet er nok, at udviklingen af vandmålere går så hastigt, at de vandmålere vi har taget i brug allerede er ved at blive overhalet af nye med indbygget sim-kort så aflæsninger bliver endnu nemmere. De nye vandmålere kan også måle støj, der angiver et evt. brud på husets skjulte rør. Vi fik oplyst, at vi godt flere gang kan aflæse vandmålerne pr bil, og på den måde bedre holde styr på evt. vandbrud hos vore forbrugere.**

**Det forløbne år er gået uden de store problemer. Erland Sejten holder øje med vandværkets daglige drift, tager sig af alarmer fra værket og samarbejder med Kimec, som servicere det tekniske anlæg og udskifter var der måtte være behov for. Vandets kvalitet måles af Eurofins mindst 4 gange om året og resultaterne tilgår os og offentliggøres på hjemmesiden. Vandprøverne er også undersøgt for indhold af PFAS og PFOS stoffer. Begge er en form for fluorholdige stoffer, der er svært nedbrydelige stoffer. De kan fjernes fra drikkevandet med kulfiltre og ionbytning. Der er IKKE fundet disse stoffer i vores drikkevand.**

**Vandværkets IT udstyr er gennemgået og opdateret, da det efterhånden var noget forældet. Dette skete samtidigt med et andet vandværk, som bevirkede en besparelse. I den forbindelse vil vi i det nye år se på datasikkerheden, så vi forhåbentlig undgår at blive hacket.**

**Sidste år talte jeg meget om BNBO tiltag i Svendborg kommune. BNBO (borenære beskyttelses områder) Lerlaget over vort udvindingsområde er meget tykt, og der har ikke i mange år været målt forurening. Så også her er der god beskyttelse af vort grundvand, så der har ikke været brug for yderligere tiltag.**

**Vi vil i det kommende år se på området omkring vore to boringer ved Hesselagervej. Der skal etableres tydeligere afmærkninger og områdets bevoksninger skal tyndes, så der er mulighed for at køre helt frem til de to boringer med grej.**

**Kører man forbi Gudme Vandværk, vil man her se en stor forandring. Vejen frem til bygningen er funderet og nu kørbar året rundt, og der er opsat nyt hegn på begge sider af vejen. PIT-hegn i flotteste udgave. I forbindelse med etablering af vej og hegn, fik vi opmålt og afsat skelpæle, og tegnet nyt matrikelkort. Oppe ved bygningen blev det sidste spor af Gudmes første vandboring slettet.**

**Skal vi have et skilt, der synliggører, at her ligger Gudme Vandværk?**

**2-3 gange om året er der møde i Svendborg Vandråd. Her møder vi de andre vandværker i Svendborg Kommune. Vi udveksler fælles spørgsmål og Svendborg vand informerer om nye tiltag.**

**Vi abonnere på hjælp fra Geopartner, der giver graver-tilladelse til firmaer, der ønsker at grave i vores ”ledninger”**

**Entreprenørerne modtager så kort over vand-, gas-, el- og it-kabler.**

**Årets vandspild er som sidste år på 4%. Vand udpumpet: 51.335 m3 Vand solgt: 49.2776 m3**

**Spild dækker over brug af brandhaner og skylning af diverse filtre på vandværket. Ved årets aflæsning pr. 30/12 så vi at 6 forbrugere havde et unormalt vandforbrug. De blev kontaktet og har nok sørget for at fået det udbedret. Hvor ville det dog være godt, hvis alle vore forbrugere en gang imellem holdt øje med deres vandmåler!! Kan vi gøre mere end at omtale det på hjemmesiden?**

**Til sidst vil jeg takke bestyrelsen, revisorerne, Kurt og de folkevalgte for årets indsats.**

**Henrik W. Jørgensen**